Unai Emery ya bayyana sunan dan wasan da zai maye gurbin Cristiano Ronaldo da Lionel Messi | Hutudole
May 3, 2020 by hutudole
Tsohon shugaban Arsenal da PSG Unai Emery ya bayyana sunan tauraron da zai maye gurbin Cristiano Ronaldo da Lionel Messi a matsayin zakaran wasannin kwallon kafa na duniya.
Messi da Ronaldo sun mamaye duniyar wasan kwallon kafa fiye da shekaru goma da suka gabata kuma sun lashe kyaututtukan balloon d’Or har sau 11 tsakanin su.
Amma yanzu zakarun sun fara fuskantar shekaru su na karshe a wasannin kwallon kafa yayin da shi kuma Emery ya bayyana dan wasan daya horar a kungiyar PSG a matsayin zakaran da zai maye gurbin Ronaldo da Messi.
Kuma dan wasan shine tauraron Brazil wato Neymar, wanda yayi aiki tare da Emery a kungiyar Paris saint German bayan sun siyo shi daga Barcelona a farashin da ba’a taba siyan wani dan wasa ba, euros miliyan 198 a shekara ta 2017. Emery ya gayawa Marca cewa Neymar kwararren dan wasan ne kuma yana da damar zama zakaran yan wasan kwallon kafa.
Ronaldo ya girmi Neymar da shekaru Bakwai yayin da shi kuma Messi ya girmi shi da shekaru 4. Neymar ya samu nasarori har guda 7 a lokacin daya ke buga wasa a kungiyar Barcelona, yanzu a PSG kuma ya lashe gasar lig 1 har sau uku a jere bayan a baiwa PSG kofin lig 1 saboda an dakatar da wasannin kwallon kafa.
Tagged Cristiano Ronaldo, kwallon kafa, Leonel Messi, Unai Emery
PrevCewa ‘yan Najeriya su bada gine-ginensu a killace masu Coronavirus/COVID-19 take hakkin sune kuma zai iya sa su kamu da cutar,ku yi amfani da gidajen da kuka kwace mana>>SERAP ta baiwa gwamnati shawara
nextDa Dumi-dumi: Jarman Kano, Farfesa Isa Hashim ya rasu